Ioannes Baluanus
Ioannes Baluanus Res apud Vicidata repertae: Nativitas: 1422; Ingla Obitus: 5 Octobris 1491; Ripatransonis Patria: Francia Insignia heraldica Ioannes Baluanus, vulgo Jean Balue (Inglae in Pictavia natus anno fere 1421; mortuus ad Ripam Transonis mense Octobri 1491), fuit cardinalis et minister regis Ludovici XI qui eum maiestatis causa fere duodecim annos in carcere tenuit. Alumnus universitatis Andegavensis, clericus ab anno 1457 iuxta episcopum Pictaviensem Iacobum Iuvenalem de Ursinis, ab 1461 iuxta Ioannem de Bella Valle Andegavensem operam dedit cum quo anno insequenti Romam petivit, mox etiam Lutetiam ubi adiuvante Carolo de Meloduno(de) regem Ludovicum XI cognovit. Consiliarius regius anno 1464, episcopus Ebroicensis anno insequenti, cardinalis anno 1467 factus est. Eodem anno iussu papae Paulo II ad dioecesim Andegavensem translatus est, patrono prisco Ioanne de Bella Valle eiecto, fratre Antonio in Ebroicum loco suo inserto. Sed anno 1469 iussu regis propter litteras clam ad Carolum Temerarium ducem Burgundiae missas in castello Lochiarum incarceratus est.